Ezeket a játékokat nem mi találtuk ki, biztosra vesszük, hogy ismeritek, használjátok. A javaslatunk az, hogy napi 5-10 percet áldozzatok rá, tetszés szerint beépítve a napirendbe.

1. Suttogó gyakorlat

Előkészítés: Különböző dolgokra 1-1 különböző mozdulat kitalálása. A repertoár egyre bővülhet. (Pl.: Eső= ujjainkkal lefelé mozgatva utánozzuk az esőcseppek hullását) A szavakat és a hozzájuk társuló mozdulatokat(mondókákat)pld:ess sső ess...,dörög az ég ..... begyakoroljuk úgy, hogy a felnőtt mondja, mutatja, a gyerekek utánozzák.

Később egyre halkabban lehet mondani a szavakat, majd legvégül suttogva, illetve szájról olvasva kell megtudniuk a gyerekeknek, hogy mit is utánozzanak.

Változat: Lehet játszani a gyerekek nevével, jelével is. Ekkor előre elhatározzuk, hogy mit is csinál majd az a gyermek aki „hallja” a nevét.

2. Hallgasd és lépj

A gyerekek háta mögött furulya hangja szólal meg. A szerint kell nagyot (hosszút) vagy kicsit (rövidet) lépniük, hogy hosszú vagy rövid volt-e a zenei hang.

Változat: A felnőtt egy beszédhangot hol hosszan, hol röviden ejt ki, ettől függően a gyerekek hol nagyot (hosszút), hol kicsit (rövidet) lépnek.

3. Hangnyomozó játék

Hangország nyomozói meg szeretnék mutatni, mennyire ügyesek, és fölismerik a keresett hangot, akkor is, ha az más hangok „közé” rejtőzött. A gyerekek ülnek.

Kitesszük egy hangnak a hívóképét. A gyerekeknek meg kell mondaniuk, hogy az óvónő által izoláltan ejtett hangok (nem „esz”, „ká”, hanem „sz”, „k”…) megegyeznek-e a hívókép „hangjával”, vagy sem.

Változat: Kitesszük egy hangnak a hívóképét. A gyerekeknek meg kell mondaniuk, hogy az a felnőtt által ejtett szavakban hallható-e a hívókép hangja vagy sem. A gyerekek NE ismételjék meg a szót!
									            Változat:Több képet kiteszünk,keressük "sz"hangot,melykben van, elöl középen vagy hátul van.Felnőtt mondja a hívókép nevét,gyerekeknek meg kell mondaniuk melyik kénél halották az "sz"hangot,és hogy hol van benne.                                                                                         

4. Liccs loccs                                                                                                                                          A játékvezető a következő kérdést teszi fel a gyerekeknek: Liccs-loccs, liccs-loccs, mit hozott a kishajó "sz" kígyóhanggal/ "z" méhecskehanggal/ "c" cicahanggal/ "s" vonathanggal/ "zs" repülőhanggal/ "cs" madárhanggal/ "l" éneklős hanggal/ "r" motorhanggal? stb.

Amelyik gyermek úgy érzi, hogy tudja a választ, az jelentkezik és elmondja, hogy melyik szóra gondolt. Minden jó válasz esetén jár egy korong. A végén a gyerekek megszámolják, hogy hány korongot sikerült összegyűjteniük.

Változat:

Számláláskor a korongokat magunk elé helyezzük, megnézzük, hogy kinek van több, kevesebb, vagy lett-e egyenlő. Azt is megbeszélhetjük, hogy mennyivel több, vagy kevesebb. Egymás alá csúsztatjuk a korongokat és így szemléltetjük, hogy pl. melyik a több és mennyivel.

5. Párkeresés

A gyerekek körben állnak, mindegyikük kap egy képet. Az elsőnek kiválasztott gyerek a kör közepére áll, és megnevezi magát, azaz megmondja, hogy mit ábrázol a képe. Pl.: „Zebra vagyok, párt keresek!” Az a gyerek mehet be hozzá, akinek szintén „z” hangzós a kártyáján ábrázolt szó (pl. zerge). Párosan a körön kívülre állnak, s amikor már minden gyereknek van párja, akkor énekszóra páros körforgás következik. Később a képeket egymás között elcserélik, vagy új képeket kapnak. A képek tartozhatnak egy főfogalom alá.

Könnyítés: A játék előtt végigmondják a gyerekek, ha kell, segítséggel, a képek nevét.

6. Szólj, lépj, szólj!

Szavakat, vagy mondókát úgy szótagolunk, hogy lépésenként egy-egy szótagot mondunk. Nem szavakkal adjuk meg a játékszabályt, hanem megmutatjuk, együtt mondjuk. A gyerekek hamar rájönnek, miről van szó. Játszhatunk együtt, vagy egy-egy gyerek egyedül mutatja meg a többieknek, mit tud.

7. Tévébemondó

Képernyőt imitáló keretben látható a felnőtt amint szavakat mond, de amint kimondta a szókezdő hangot, „elmegy a hang”. A nézők megkísérlik kitalálni – a szájmozgást figyelve – hogy mit mondhatott. A „műsorfüzet” megkönnyíti a dolgot: néhány tárgy, vagy kép az asztalon, amik között van a megoldásnak megfelelő.

8. Titkos nyelv

Titkos nyelvnek nevezzük, amikor a szavakból kiemelve csak a magánhangzókat ejtjük. A gyerekek hamar rá fognak jönni, hogy ez a nyelv könnyen félreérthető, ugyanis az i-á lehet virág is, király is, vidám is, stb.próbálják eltalálni a helyes megfejtést.  Ezeket a játékos gyakorlatokat,lehet egy gyermekkel is alkalmazni.